אין הוראות מיוחדות היום. בזמן הקצר ששהינו במחסום לא נבדקו תעודות זהות וגם לא כלי רכב. כלי רכב שבאו מטול כרם נתבקשו להאט, החיילים נתנו מבט חטוף בנוסעי המכוניות וניתן למכוניות להמשיך בדרכן. התא הבידוק המשמש לבדיקת הרכב המגיע מקלקיליה לא אויש, כך שכלי הרכב שהגיעו מכיוון זה לא היו צריכים להאט.
כאשר הגענו, לא הורשו כלי רכב לנוע כלל, בגלל תרגיל צבאי שהתקיים בקרבת מקום. היו רק מעט מכוניות בתור וכשהתרגיל הסתיים, חודשה תנועת כלי הרכב.
כיסויי פלסטיק שקופים היו בתהליך התקנה על מגדל התצפית הצופה על המחסום מגבוה.
התנועה בשני הכיוונים נעה מבלי שתיעצר. תאי הבידוק היו מאוישים, אולם המכוניות הועברו בהינף יד. היות ורק חטפנו מבט, לפני שפנינו לבית איבא, איננו יודעות אם הייתה בדיקה אקראית.